Zuma gestrand in Burundi | Maroela Media
Pres. Jacob Zuma is in Burundi gestrand weens ŉ “tegniese probleem” met sy presidensiële straler.
Volgens die presidensie is Zuma in Burundi as deel van die Afrika-unie (AU) se besoek aan die land. Die afvaardiging, onder wie vyf staatshoofde, het Vrydag samesprekings met Burundi se president, Pierre Nkurunziziza, leiers van politieke partye en ander organisasies afgehandel.
Die presidensie het Saterdagoggend in ŉ verklaring gesê Zuma kon nog nie terugkeer na Suid-Afrika toe nie aangesien sy amptelike straler, Inkwazi, tegniese probleme ondervind het. Geen verdere besonderhede is verskaf nie.
Adjunkpresident Cyril Ramaphosa sal dus namens Zuma waarneem by die 16de jaarlikse Nasionale Onderwystoekenningsgeleentheid Saterdagmiddag in Johannesburg.
Hoëprofiel-regeringsamptenaar in ongeluk
Dan word julle beskuldig van nét slegte nuus… ?
Kan hulle hom nie maar daar hou nie?
Ons het hom nie nodig nie so hou hom maar daar dankie.
Hierdie is net n foefie om daardie nuwe straler te koop OF die kader wil naweek hou op staatsonkoste!!
Hulle kan hom regtig daar hou. Hulle kan familie ook oorstuur. Dit sal ons land baie geld spaar